सिटी डायमंड राज बाग टीमों की एकतरफा जीत
सिटीरॉयल्स क्रिकेट एकेडमी शहर सवाई माधोपुर की ओर से शहर स्थित छोटा राज बाग मैदान में सिटी प्रीमियर लीग (सीपीएल) का शुभारंभ शुक्रवार को सुबह 10 बजे किया गया। कार्यक्रम के मुख्य अतिथि मुख्य अतिथि शंभू मीणा थे और अध्यक्षता रोहित जटवाड़ा ने की। विशिष्ट अतिथि के रूप में डॉ. लुकमान अहमद, कमलेश मीणा और पप्पू मिर्जा उपस्थित रहे। अतिथि ने बैट से बॉल के शॉट मारकर प्रतियोगिता का शुभारंभ किया।
आयोजन से जुड़े रामावतार राठौर और एतशामुद्दीन ने बताया कि प्रतियोगिता के पहले दिन सुबह की पारी में सिटी डायमंड और टाइगर मिर्जा की टीम के बीच मैच खेला गया। इसमें पहले खेलते हुए सिटी डायमंड ने निर्धारित 12 ओवर में 173 रन बनाए। लक्ष्य का पीछा करने उतरी टाइगर मिर्जा की टीम निर्धारित ओवर में 98 रन पर ही ऑल आउट हो गई। इसी प्रकार शाम की पारी में दूसरा मैच राज बाग रॉयल्स और सिटी रॉयल्स के बीच खेला गया।
सिटी रॉयल्स पहले खेलते हुए 83 रन पर ऑल आउट हो गई। जवाब में राज बाग रॉयल्स ने दस ओवर में ही तीन विकेट खोकर लक्ष्य हासिल कर लिया। शनिवार को सिटी डायमंड और राज बाग रॉयल्स के बीच मैच खेला जाएगा।
सवाई माधोपुर. बॉलकोे शॉट मारकर प्रतियोगिता का उद्घाटन करते अतिथि।
kas_Deva hin_Deva hin_Deva hin_Deva hin_Deva